ΓΡΑΠΤΗ ΕΡΩΤΗΣΗ E-0816/01

υποβολή: Gian Gobbo (TDI) προς την Επιτροπή

(19 Μαρτίου 2001)

Θέμα: Υποστήριξη της επιχειρηματικής δραστηριότητας που αναπτύσσεται από ευρωπαϊκές χώρες και από την περιοχή του Βένετο στη Ρουμανία

Η διαδικασία εγκατάστασης επιχειρήσεων από χώρες της Ευρωπαϊκής Ένωσης στη Ρουμανία έχει αρχίσει να προσλαμβάνει, κατά τα τελευταία έτη, όλο και μεγαλύτερες διαστάσεις. Το φαινόμενο είναι ιδιαίτερα έντονο

στην περιοχή του Βένετο, όπου χιλιάδες επιχειρηματίες ξεκίνησαν εμπορική και επιχειρηματική δραστηριότητα, με ιδιαίτερη έμφαση στην περιοχή της Τιμισοάρα. Το φαινόμενο αυτό μπορεί να συμβάλει σε αισθητή βελτίωση της ρουμανικής οικονομίας.

Μπορεί η Επιτροπή να με πληροφορήσει:

- ποιες δράσεις στήριξης προβλέπει η Ευρωπαϊκή Ένωση για τις επιχειρήσεις που εγκαθίστανται στη Ρουμανία;

- δεν θεωρεί σκόπιμο να ενισχύσει την τεχνική και γραφειοκρατική βοήθεια, ανοίγοντας, για παράδειγμα, ειδικό γραφείο στην πόλη της Τιμισοάρα;

Απάντηση του κ. Liikanen εξ ονόματος της Επιτροπής

(14 Ιουνίου 2001)

Η Επιτροπή γνωρίζει το αυξανόμενο ενδιαφέρον των ιταλικών επιχειρήσεων για την περιοχή του Βένετο με στόχο την ανάπτυξη εμπορικών και επενδυτικών σχέσεων με τη Ρουμανία και ιδιαίτερα με την περιοχή της Τιμισοάρα. Η Επιτροπή ενισχύει αυτή την ανάπτυξη καθώς και ενθαρρύνει τη μεταφορά διαχειριστικής και τεχνικής τεχνογνωσίας βοηθώντας έτσι στην ανάπτυξη της τοπικής οικονομίας και τονώνοντας την ανταγωνιστικότητα.

Μέσου του δικτύου των Κέντρων Ευρωπληροφόρησης (EIC), η Επιτροπή έχει παράσχειπηρεσίες στις επιχειρήσεις αυτής της περιοχής από το 1996 όταν το Εμπορικό και Βιομηχανικό Επιμελητήριο (ΕΒΕ) της Τιμισοάρα έγινε γραφείο αναδιανομής του Ευρωπαϊκού Κέντρου Ανταπόκρισης των EIC στο Βουκουρέστι. Και τα δύο γραφεία επιλέχθηκαν να γίνουν ολοκληρωμένα Κέντρα Ευρωπληροφόρησης EIC το 1999. Ο ρόλος του ΕΒΕ της Τιμισοάρας είναι να παρέχειποστήριξη και πληροφορίες στις επιχειρήσεις της περιοχής σχετικά με την πολιτική και τα προγράμματα της Κοινότητας καθώς και να βοηθάει τις επιχειρήσεις να βρίσκουν συνεργάτες.

Το ΕΒΕ της Τιμισοάρα έχει εκπονήσει σχέδια από κοινού με το Εμπορικό Επιμελητήριο της Ραβέννα και με ένα από τα Εμπορικά Επιμελητήρια της Βενέτσια Μέστρε, στόχος των οποίων είναι να ενδυναμώσουν τη συνεργασία μεταξύ των ιταλικών επιχειρήσεων και εκείνων στην περιοχή της Τιμισοάρα.

Κατά το 2001- και με την επιφύλαξη της απόφασης του Συμβουλίου Σύνδεσης αναμένεται ότι η Ρουμανία θα ξεκινήσει να συμμετέχει στο πολυετές πρόγραμμα για τις επιχειρήσεις και την επιχειρηματικότητα ιδίως για τις μικρομεσαίες επιχειρήσεις (ΜΜΕ), 2001-2005.(1) Αυτό το πρόγραμμα περιλαμβάνει το σχέδιο Joint European Venture scheme (JEV) σύμφωνα με το οποίο επιχειρήσεις από οποιοδήποτε κράτος μέλος μπορούν να ζητήσουνποστήριξη για την ίδρυση κοινών εταιρειών με ρουμανικές επιχειρήσεις.

Άλλο σχέδιοποστήριξης ανοιχτό στη Ρουμανία είναι η χρηματοδοτική διευκόλυνση των ΜΜΕ που χρηματοδοτείται από το PHARE. Παρέχει πιστώσεις, τεχνικήποστήριξη (εκπαίδευση) και προμήθειες επί των αποτελεσμάτων στις τράπεζες τωνποψήφιων κρατών της Κεντρικής και Ανατολικής Ευρώπης, καθώς και επενδύσεις μετοχικού κεφαλαίου για εταιρείες επιχειρηματικών κεφαλαίων, με στόχο να αυξηθεί η παροχή οικονομικήςποστήριξης στις τοπικές ΜΜΕ.

(1) Απόφαση του Συμβουλίου 2000/819/ΕΚ της 20ής Δεκεμβρίου 2000, ΕΕ L 333 της 29.12.2000.